Passades les eleccions - Jordi Cartanyà\nDivendres, 31 de maig de 2019 | 16:02h\nDiumenge passat vam tancar un cicle electoral en el qual la ciutadania ha estat cridada a escollir el nou govern de l’Estat espanyol, els representants europeus i els governs municipals. Hem votat fins a tres cops en un mes de diferència. I ja en tenim els resultats.\nDeixeu-me que avui em centri, sobretot, a parlar dels resultats electorals a les eleccions municipals, que són les que ens toquen més a prop perquè són les que decideixen l’alcalde i el govern de la ciutat i des d’on es poden fer les polítiques públiques de tu a tu.\nLa participació electoral s’ha enfilat fins al 64,65%. De fet, han votat 1,278 persones més que el 2015, que en global representa un 7,80% més. Des d’Esquerra Republicana Valls i Compromís per Valls no podem fer una altra cosa que fer-ne una lectura positiva, ja que la gent s’ha sentit interpel·lada a decidir quin futur vol per Valls i quin projecte de ciutat s’ha de portar a terme.\nEsquerra Republicana Valls i Compromís per Valls hem obtingut 2.441 vots. Per tant, vull aprofitar per fer un agraïment a tots els vallencs i les vallenques que heu confiat en aquest projecte republicà. També vull fer extensiu l’agraïment a tots els membres de l’equip de campanya, els interventors i apoderats, perquè s’ha fet una gran feina.\nCom deia, hem tingut la confiança de 2.441 persones (amb un 22% dels vots totals), que amb les dades a la mà, suposen 717 vots més que en els anteriors comicis. Per tant, hem crescut un 4,43% i hem escurçat distàncies amb la primera força.\nPerò malgrat tot, no podem dir que estiguem satisfets dels resultats perquè aspiràvem a guanyar i no ha estat així. Els resultats obtinguts no han sigut suficients, encara que ens mantenim com a segona força a l’Ajuntament.\nAixò significa que des de qualsevol que sigui la nostra posició, Esquerra Republicana Catalunya i Compromís per Valls seguirem treballant en la mateixa línia que hem treballat durant tot aquest temps, posant al centre les persones. Ho hem dit i ho tornem a repetir, el nostre compromís amb la ciutadania continua intacte igual com el model de ciutat que volem pel futur de Valls. Volem una ciutat per a les persones, per viure-hi i treballar-hi, una ciutat que sedueixi.\nEl nostre lema de campanya ha sigut ‘Estem per tu’ perquè ens preocupem per la quotidianitat dels vallencs i de les vallenques, pels problemes reals de la gent. I ens mantenim en aquesta manera de fer política perquè no en coneixem cap altra.\nEsquerra Republicana Valls i Compromís per Valls som un equip de persones preparat i cohesionat que tenim un projecte compartit de ciutat i una visió similar de país i seguirem treballant amb aquesta transversalitat que ens caracteritza i que ens fa forts per afrontar els reptes que vinguin a partir d’ara.\nHi ha molts escenaris oberts i venen dies de converses, reunions i trobades per aclarir com es dissenya el nou govern municipal. És el moment on totes les persones que hem estat escollides pels vallencs i vallenques, i han dipositat en nosaltres la seva confiança per definir el futur de Valls, posem en comú els nostres programes i les propostes per fer realitat una ciutat on hi surtin guanyant tots les vallencs i vallenques. Per tant encara queda feina per fer abans no arribi el proper 15 de juny, marcat al calendari com el dia de la constitució dels nous ajuntaments. I, després, caldrà no aturar-se i seguir treballant per la ciutat que tots i totes volem.


Sessions informatives del programa d’intercanvis Erasmus+ 2014-2015\nPosted in alumnes, beques, estudis, idiomes, intercanvis, Orientació Universitària, Ponències |\nUs informem que les sessions informatives adreçades als alumnes que vulguin fer una estada d’estudis Erasmus durant el curs 2014-2015 tindran lloc el proper dilluns dia 13 de gener a les 12h i a les 15h a la sala de cinema de la Plaça Cívica de la UAB.\nUs recordem que les dates de la convocatòria Erasmus+ són del 13 al 26 de gener de 2014 (ambdós inclosos) i que, a més a més, com a novetat, aquest any la UAB participa en el programa NILS que preveu la concessió d’ajuts addicionals als estudiants seleccionats per fer una estada Erasmus a universitats i institucions d’ensenyament superior d’Islàndia, Liechtenstein i Noruega.\nPer a més informació, podeu contactar amb el Coordinador de Relacions Internacionals de l’EUTDH, el professor Albert Vancells a l’e-mail: albert.vancells@uab.cat; o també visiteu el web de la UAB sobre aquest programa d’intercanvi d’estudis (cliqueu sobre l’enllaç).\nComentaris tancats a Sessions informatives del programa d’intercanvis Erasmus+ 2014-2015\nComentaris tancats a Beques de suport per a alumnes de l’EUTDH per col·laborar en les activitats de promoció de l’Escola. Curs 2013-14.\nAdjudicades les beques de suport per col·laborar en la gestió de la biblioteca de l’EUTDH durant el curs 2013-14\nPosted in alumnes, beques, biblioteca, General |\nLa Direcció de l’EUTDH es va reunir fa uns dies per seleccionar les dues persones encarregades d’ajudar a les tasques de gestió i funcionament del Centre de Recursos (biblioteca) de la nostra Escola durant aquest curs acadèmic 2013-2014. L’elecció de les becàries s’ha realitzat en funció del seu expedient acadèmic, renta familiar i disponibilitat horària per desenvolupar la seva col·laboració.\nFinalment, les alumnes escollides han estat Maite Carrero i Valeria Muscatelo, estudiants de tercer i quart curs, respectivament, del Grau en Turisme de l’EUTDH – UAB.\nAprofitem l’ocasió, per informar-vos de l’horari d’atenció i obertura de la petita biblioteca especialitzada en matèria turística, hoteleria i restauració del nostre Centre, durant aquest primer semestre és:\nDilluns: De 9 a 19 hores.\nDimarts: De 12 a 19 hores.\nDimecres: D’11 a 19 hores.\nDijous: De 9 a 15 hores i de 16 a 19 hores.\nDivendres: De 9 a 15 hores i de 16 a 18:30 hores.\nEsteu convidats i convidades a venir a consultar les obres que necessiteu i fer prèstecs. El personal del Centre de Recursos us assessorarà i ajudarà en les vostres cerques bibliogràfiques per trobar la informació que us faci falta.\nComentaris tancats a Adjudicades les beques de suport per col·laborar en la gestió de la biblioteca de l’EUTDH durant el curs 2013-14\nConvocatòria de Beques de suport al Centre de Recursos i a l’Associació d’ExAlumnes, Pràctiques Internacionals i Borsa de Treball de l’EUTDH\nPosted in alumnes, beques, biblioteca, borsa de treball, Tràmits administratius |\nDel 12 al 27 de setembre es podran lliurar les sol·licituds per obtenir una beca de col·laboració amb diferents àrees de l’Escola Universitària de Turisme i Direcció Hotelera per al curs 2013-2014. Concretament, en aquesta nova convocatòria d’ajudes, l’EUTDH ofereix 2 beques per col·laborar en les tasques de gestió, préstec i manteniment del Centre de Recursos (biblioteca) de l’Escola, en els torns de matí o tarda.\nPer altra banda, l’EUTDH concedirà també una beca de suport a la gestió i promoció de l’Associació d’Ex-alumnes, Pràctiques Internacionals i Borsa de Treball del Centre, que es podrà sol·licitar a la Secretaria durant aquest mateix període.\nConvocatòria de Beca de suport a l’Associació d’ExAlumnes, Pràctiques Internacionals i Borsa de Treball de l’EUTDH.\nComentaris tancats a Convocatòria de Beques de suport al Centre de Recursos i a l’Associació d’ExAlumnes, Pràctiques Internacionals i Borsa de Treball de l’EUTDH


Nicolás Valle: Ubuntu, estimada terra africana\nDimarts 29 de juliol de 2008 Gabriel Massip Fons\t1 comentari\nDestaco: L’organització Save the Children ha arribat a dir, sense compassió, que aquells que prenem xocolata o cafè estem bevent sang, la sang de nens obligats a carregar sacs de cacau tan pesants que laceren els músculs.\nNicolás Valle és un periodista d’informació internacional, seduït i captivat pel continent africà. En aquest llibre explica diversos viatges que ha fet per aquesta terra, que combina molt hàbilment amb grans pinzellades de la història: des de la descoberta per part dels europeus, l’esclavatge i els processos de descolonització, fins a les guerres civils del darrer quart del segle XX, i algunes vivències personals.\nL’autor explica amb detall les matances entre hutus i tutsis a Rwanda, que segons conta va ser miŀlimètricament calculada pels hutus radicals. També coneixerem la història recent d’Angola -un país de grans riqueses naturals-, l’origen dels boers, els processos de descolonització de diversos països, i petites pinzellades de Moçambic, Namíbia, per citar només alguns dels països que ha visitat. I no s’oblida, és clar, dels drames de la SIDA o la malària.\nEl llibre és dur, amb explicacions de patiments importants a causa de les guerres, però també conté esperança, dipositada sobretot en un jovent que miri endavant i no es planyi de l’injust passat amb què han carregat les generacions anteriors.\nEntrada anteriorE. L. Doctorow: La gran marxaSegüent entradaEnlairament avions a El Prat\nUn pensament a “Nicolás Valle: Ubuntu, estimada terra africana”\nanna borràs ha dit:\nDissabte 25 d'octubre de 2008 a les 10:33\nAquest, segons el meu parer, és un llibre útil per al món! M’encanta, penso que explica d’una forma amena i senzilla allò que a tots ens caldria saber per fer desaparèixer les desigualtats ente països. Crec que exposa els fets històrics que expliquen la situació actual del món d’una manera que fa reflexionar i alhora divertir. M’i·lusiona pensar que hi ha persones viatjant i vivint pel món capaces de realitzar tasques tant encertades com aquesta. Em ve de gust de felicitar en Nicolás i donar-li gràcies pel seu treball diari (es nota la seva intel·ligència, sensibilitat i que ha reflexionat molt)i en especial per haver-nos explicat els seus coneixements i experiències amb aquest llibre tant ben fet.


Luxury Apartment Spasio Split Croàcia - Ofertes d'hotels amb els MILLORS DESCOMPTES EN LÍNIA\nApartament 2 Habitacions Luxe amb Terrassa\nSi el que està buscant és per un hotel ben situat a Split, no busqui més enllà de Luxury Apartment Spasio. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb les atraccions principals de la ciutat com Bačvice, Agencia de Viatges i Turisme, Cinema Bačvice a prop, els visitants de l'hotel estaran encantats amb la seva localització.\nLuxury Apartment Spasio ofereix un servei impecable i compleix amb totes les exigències dels més experimentats viatgers. Les carecterístiques més important de l'hotel inclouen Wi-Fi gratuït en totes les habitacions, transport hotel/aeroport, servei de llançadora.\nA més, totes les habitacions ofereixen una gran varietat de comoditats com ara banyera hidromassatge, aire condicionat, balcó/terrassa, despertador, aparell de televisió LCD/pantalla de plasma per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Split, faci de Luxury Apartment Spasio la vostra llar.\nDescompte a Luxury Apartment Spasio


El Consell de Cooperació renova vuit dels seus membres - Sala de premsa. Generalitat de Catalunya\nEl Consell de Cooperació renova vuit dels seus membres\nquery_builder 26 març 2012 17:29\nActe de reconeixement institucional a la Secretaria d'Afers Exteriors\nSenén Florensa, secretari d’Afers Exteriors, i Carles Llorens, director de Cooperació al Desenvolupament, han participat aquesta tarda en un acte de reconeixement a les persones que durant els darrers vuit anys han format part del Consell de Cooperació i els han lliurat una litografia de Porta Missé i un agraïment signat pel president Artur Mas i pel secretari de Govern, Germà Gordó.\nEl secretari ha agraït a tots la seva dedicació professional i personal i els ha manifestat que “continuarem necessitant el vostre guiatge i experiència.” El director de Cooperació els ha reconegut la seva implicació i ha reiterat que “us continuarem demanant consell.”\nJosep Ribera, president del Consell, ha ressaltat que la professionalitat dels membres li ha fet la seva tasca molt fàcil i s’ha acomiadat en nom de tots “honorats per l’acte d’avui i pel fet de poder participar en la projecció de la cooperació catalana, de facilitar la incorporació del pensament de l’OCDE i de treballar per un nova cultura de la cooperació.” Josep Ribera ha dit que la situació actual ha de permetre reflexionar, redimensionar i replantejar la cooperació, “perquè en 50 anys de cooperació ben poca cosa hem canviat i cal reformes estructurals i en profunditat.”\nLes persones que han finalitzat el segon mandat en diverses vocalies del Consell i també la presidència són els següents: Josep Ribera i Pinyol, president; Àngel Font i Vidal, vocal i president de la Comissió de Qualitat; Tono Albareda i Tiana, vocal en representació de la Federació Catalana d’ONG per al Desenvolupament –FCONGD- i president de la Comissió Legislativa; Rita Huybens, vocal en representació de la Federació Catalana d’ONG per al Desenvolupament –FCONGD; Laura Pelay i Bargalló, vocal en representació de la Unió General de Treballadors –UGT; Ramon Vila i Solé, vocal en representació de Micro, Petita i Mitjana Empresa de Catalunya –PIMEC; Josep Maria Cervera i Casanovas, vocal en representació de la Cambra Oficial de Comerç, Indústria i Navegació de Barcelona; i Rafael Grasa i Hernández, vocal en representació del Consell Interuniversitari de Catalunya.\nEl decret que regula el Consell (105/2003, de 15 d’abril) estableix un període màxim de dos mandats per a les vocalies no nomenades en virtut del seu càrrec. Un cop exhaurit aquest període, el decret preveu que siguin substituïdes per vocalies de nova designació.\nL’acte ha tingut lloc a la Sala del Cos Consular de la Secretaria d’Afers Exteriors, just abans de la presentació del Pla Anual al Consell de Cooperació.


Apartment Eline Medulin Croàcia - Ofertes d'hotels amb els MILLORS DESCOMPTES EN LÍNIA\nMés informació sobre Apartment Eline\nConvenientment situat a Medulin, Apartment Jelena Urošević és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Medulin. Per anomenar algunes de les comoditats de l'hotel, hi ha Wi-Fi gratuït en totes les habitacions, Zones públiques amb Wi-Fi, aparcament de cotxes, habitació familiar, instal.lacions de barbacoa.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, balcó/terrassa, aparell de televisió LCD/pantalla de plasma, nevera a cada habitació. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com jardí. Apartment Jelena Urošević és la vostra destinació si buscau allotjament de qualitat a Medulin.


Erika Graciani reforçarà a l'Amposta-Lagrama fins a final de temporada ~ EbreDigital.cat\nCom en les dos anteriors temporades l’Amposta Lagrama, es reforça per afrontar la segona volta amb més garanties de consolidar-se a la Divisió d’Honor de Plata de l’handbol femení, amb la incorporació d’Erika Graciani.\nLa jugadora de 23 anys i 1,74 d’alçada, internacional fixa en les últimes temporades amb la selecció de Puerto Rico, destaca per la seua polivalència a poder jugar tant de lateral com a extrem per la dreta. En les dos anteriors temporades va oferir un bon rendiment, amb bona adaptació tant a l’equip com a la ciutat ampostina.\nEn l’actualitat es mantenia activa amb els compromisos de la seua selecció, encara que l’última confrontació oficial va ser al mes de juliol, als Jocs Panamericans disputat a la capital peruana de Lima. Amb el combinat de Puerto Rico va disputar els cinc partits de la competició, finalitzant en sexta posició, amb victòria davant el Canadà i Perú, i derrota amb Cuba, Brasil i República Dominicana.


Relat "L'Art del Correu Electrònic"\nInici > detall del relat: L'Art del Correu Electrònic\nJo, d'alguns correus electrònics en faig art. Malgrat no existeixi o no es reconegui un hipotètic o eventual "Art del Correu Electrònic", jo, alguns correus electrònics que he escrit al llarg de la vida han sigut molt treballats. Alguns molt llargs, altres més curts, altres carregats de filigranes, i altres molt austers. Un dia estava mirant la tele, no recordo si era la Sexta, i estava veient el programa "El Club de la Comedia" en el que sortien alguns humoristes, molt famosos en la època. Goyo Jiménez és un humorista de Melilla, crec... Un lloc al Nord del Marroc, colònia espanyola, molt famosa en el passat per ser un enclau militar on molts nois joves havien fet la "puta mili-kk", el servei militar. I aquesta gent tenia estigmes de per vida. Crec que molts espanyols hem arribat a estigmatitzar aquest punt geogràfic per racisme i per estar vinculat a l'exèrcit espanyol.\nDoncs com anava dient, en Goyo surt i diu algo així com que "per què cal enviar correus electrònics si tenim Whatsapp, i les xarxes socials?", com menyspreant aquesta tecnologia que permet a les persones comunicar-se en la distància. Segurament, en Goyo, va fer algun acudit al respecte, que no em va sentar bé. Vaig pensar, llavors, que quan baixo les escales del meu pis, passo pel davant de les bústies de correus del meu bloc, a la planta baixa, i les veia plenes de cartes. Les carteres passen tot sovint i omplen les bústies de cartes. del banc, de propaganda, etc. i em dic a mi mateix: Serà idiota en Goyo? Fins l'any 2003-2004 en aquest país no va existir una "Tarifa plana" d'Internet, i van haver-hi manifestacions a Madrid i arreu d'Espanya per reivindicar la implantació de la Fibra Òptica, de les Tarifes Planes d'Internet, de la democratització d'aquesta tecnologia. Ho recordo, sí, com si fos ahir. I el que deia el Goyo em feia pensar que el correu electrònic està passat de moda. Per a res penso que sigui així, és a dir, des de temps immemorials, la carta escrita, el telegrama, les comunicacions en general han sigut revolucionades per aquest mètode que és el correu electrònic per internet, una gran revolució. Avui, quan passo per davant de les bústies del meu bloc de pisos, segueixo veient cartes dispositades a cada bústia, però potser moltes menys. És de sentit comú que cada vegada hi ha més gent que utilitza Internet i el Correu Electrònic per les seves comunicacions, en lloc del paper tradicional.\nJo no espero res a canvi quan escric un correu, ni tan sols una resposta, perquè en definitiva l'Art és Efímer, i sento que a vegades escric correus electrònics molt ben elaborats que són com castells de sorra, o estàtues d'aquelles que es veuen a l'Estiu que el mar i les onades acaben desfent en un acte d'humilitat i senzillesa, d'autèntica labor de l'escultor, qui s'ha esforçat en construir semblant obra, que resulta ser efímera, però sempre queda testimoni del video, que ens deixa a molta gent bocabadada.\nSi em voleu escriure, us deixo tres dels meus correus electrònics: ferreteru@hotmail.com / ferreteru@gmail.com / ferreteru@yahoo.es


Les Pungoles opina i viu: Geotermia???Per què no??\n7 d’oct. 2008\nGeotermia???Per què no??\nLa direcció general de Mines de la Generalitat ha admès la sol·licitud de l'empresa Petratherm España SL per realitzar cates d'investigació geotèrmica als termes de Llinars del Vallès, Sant Antoni i Sant Pere de Vilamajor. Petratherm és una empresa australiana, amb una filial espanyola amb seu a Salamanca, especialit-zada en l'obtenció d'energia geotèrmica.\nL'objectiu dels estudis que farà l'empresa és el avaluar el potencial geotèrmic de la zona i, si fossin positiu, plantejar la possibilitat d'explotar els rescursos energètics. Una activitat que ja està portant a terme en diferents estats.\nEl macrobotellot es trasllada al Bogatell amb més robatoris, destrosses i atacs als Mossos\nFinalitzen les obres de millora de les voreres del c/ Queralt i Fontalba.


Mas a un diari holandès: "Seria impensable la intervenció de Catalunya"\nArtur Mas creu que seria "impensable" i "una injustícia" la intervenció de Catalunya perquè ha fet més retallades que ningú. D'aquesta manera s'ha pronunciat en una entrevista al diari holandès "NRC Handelsblad". El president de la Generalitat també indica que la batalla actual de Catalunya és "recaptar els nostres impostos, tenir una hisenda pròpia i ser capaços de modificar les lleis al nostre Parlament."\nRedacció 26/04/2012 - 18.59 Actualitzat 26/04/2012 - 20.38\nL'entrevista es titula "Catalunya comença la batalla amb Madrid".\nA l'entrevista publicada aquest dijous a la tarda, Artur Mas Mas destaca que la intervenció de Catalunya li sembla "impensable, la reacció de la població seria molt forta". I afegeix que "seria una injustícia, ja que no hi ha cap comunitat que hagi fet tant per reajustar la situació econòmica".\nEl president fa notar que a moltes comunitats no els molesta que Espanya hagi "descentralitzat les despeses, però no els ingressos", i troben "més còmode que s'administri des de Madrid". Ara bé, avisa que aquest no és el cas de Catalunya.\nExplica que el nostre país es pot considerar "els Països Baixos del sud d'Europa" perquè, igual que els holandesos, "sempre hem hagut de lluitar pel nostre país. Vosaltres lluitàveu per guanyar terreny a l'aigua; nosaltres, contra els nostres veïns poderosos".\nA més, admet que, si Catalunya fos un estat independent dins de la UE, pagaria el que pertoqués de fons solidaris. "No volem tancar completament l'aixeta de la solidaritat amb les altres regions, però volem fer aquestes transferències després d'haver recaptat els nostres impostos. Així tot serà més transparent", afirma. Sí que defensa la necessitat d'establir "un termini que delimiti les transferències en el temps", amb l'objectiu que "no siguin eternes".\nMas critica el govern de Mariano Rajoy perquè creu que no està fent el que li correspon per reduir el dèficit. "Hauria de prendre mesures que no pren", diu, i en cita algunes, com ara "reformar els subsidis d'atur, reduir els sous dels funcionaris estatals, introduir un copagament real a la sanitat o apujar l'IVA".\nEl Parlament denuncia la "deslleialtat institucional" de l'Estat


La CGT denuncia incompliments a Gearbox del Prat – CGTCatalunya\nInici > General > Comunicats > La CGT denuncia incompliments a Gearbox del Prat\nLa CGT denuncia incompliments a Gearbox del Prat\nLa Secció Sindical de CGT a Gearbox del Prat denúncia, una vegada més, l'incompliment reiteratiu de l'empresa de les lleis en matèria de contractació.\nLa Direcció de Gearbox del Prat SA pertanyent al grup SEAT, insisteix a seguir realitzant contractes en frau de llei a pesar de les sentències en contra i ratificades pel tribunal Superior de Justícia de Catalunya.\nLa Secció Sindical de CGT a Gearbox ve reclamant des de fa mesos un gir en la política de contractació de l'empresa. Gearbox del Prat fabrica caixes de canvi per a tot el grup VW i des del 2005 ve experimentant un augment progressiu de producció i beneficis que no es tradueixen en contractacions estables i de qualitat. La plantilla actual és de 1.070 treballadors, dels quals al voltant de 100 són eventuals.\nLa CGT ve denunciant, gairebé en solitari, la il·legalitat de les contractacions realitzant diferents accions per a reclamar a l'empresa que passi a fixos els eventuals amb 2 anys de contractes a Gearbox.\nL'empresa utilitza un cercle viciós, il·legal i immoral en el qual acomiada a aquests treballadors per a substituir-los per altres nous o tornant a contractar a aquells acomiadats anteriorment que han estat en l'atur més de 7 mesos.\nLa política de contractació en SEAT s'ha vist modificada recentment pel llançament del Q3, anunciant al costat de la Conselleria de Treball de la Generalitat de Catalunya, la contractació indefinida de més de 1000 treballadors. Aquest gir no s'aplica a Gearbox i insisteixen a mantenir la il·legalitat de les contractacions que es realitzen desafiant a la justícia amb el beneplàcit de la Direcció de SEAT i de la Conselleria de Treball de la Generalitat.\nSecció Sindical CGT Gearbox


Ruta escultòrica: l'art del segle XX i Barcelona-Centre Europeu\nEscultures del segle XX a Barcelona -10/12/21 -10h\nRuta Temàtica: Passejada per Ciutat Vella, on l'escultura i la ciutat s'inspiren\nDavant del Bar Zurich de Plaça Catalunya, al costat de la sortida dels FGC. Les línies més properes de metro són la L1 i L3, i els trens FGC i Renfe.\nEn aquesta ruta escultòrica veurem com l'art del segle XX i la ciutat de Barcelona s'influencien i s'inspiren l'un a l'altre.\nEn aquesta ruta el tema principal serà l’escultura del segle XX que ens podem trobar per Ciutat Vella, al centre de Barcelona. Art urbà de primera categoria amb noms tan importants per a la història de l’art com Eduardo Chillida, Joan Brossa o Joan Miró.\nMentre passegem pel Raval i el Barri Gòtic, entendrem com l’escultura i la ciutat es relacionen i s’influencien l’una a l’altra. El segle XX és una època de transformació i modernització per a Barcelona, que entèn l’art com una eina per obrir-se al món i donar-se a conèixer. D’aquesta manera, la «nova» Barcelona aconsegueix un efecte semblant però a la inversa: inspirar a diversos artistes a crear, els quals veuen els carrers i les places barcelonines com un bon escenari per exposar les seves obres. Fins i tot, podem trobar algunes obres dedicades específicament a Barcelona.\nL’objectiu, doncs, és anar descobrint aquelles obres amb gran lligam sentimental i representatiu amb la nostra ciutat.\nLloguer de radioguia per tal de facilitar l’activitat.\nA les 10h davant del Bar Zurich de Plaça Catalunya, al costat de la sortida dels FGC. Les línies més properes de metro són la L1 i L3, i els trens FGC i Renfe.


Torna el rei d’Espanya. Per vacances, per visitar a família i amics. Mantindrà la residència habitual, i també la residència fiscal a manera de tallafocs, a la dictadura petroliera dels Emirats Àrabs Units. Ell tributa, encara que sabem que no ho fa, als Emirats i nosaltres li paguem la seguretat i l’assistència del seu viatget.\nJuan Carlos de Borbó, va poder acumular la seva fortuna a Suïssa perquè els diferents governs espanyols van preferir mirar a un altre costat, també ho van fer la premsa, els fiscals i els jutges durant dècades. Espanya ha estat regnada per un defraudador fiscal que cobrava comissions de milionàries dictadures a canvi de favors que mai ens explicaran, i tot amb el silenci còmplice d’un entramat de poders estatals que han permès, amagat, protegit i blindat la corrupció i els abusos reials.\nEl retorn del lladre. Torna el rei, torna el lladre, torna el defraudador, torna l’evasor, i ho fa amb una operació vergonyosa, delirant i ridícula de blanqueig monàrquic, amb un jet privat de superluxe, amb total impunitat, una imatge que posa de manifest els privilegis familiars dels Borbons sobre la resta de ciutadans, convertint aquests en súbdits d’un sistema feudal.\nTorna el rei emèrit, i torna amb ell l’Espanya més casposa i reaccionària, l’Espanya del blanc i negre, que acull i treu a passejar en barca per Sanxenxo a un home culpable d’haver-se emborsat milions d’euros aprofitant-se de la seva posició, un home que blanquejava i evadia diners a dojo en paradisos fiscals, un home que defraudava a la Hisenda del seu país reiteradament, un home que portava i porta una vida desenfrenada de luxe, safaris i amants pagada amb diners públics.\nL’exrei, el rei lladre, és el símbol de l’Espanya hereva del sistema franquista, en la que els poderosos fan el que volen, manipulen, enganyen, roben i estafen, sense passar comptes a ningú, sabent-se que són intocables, demostrant a plena llum el seu poder davant d’una ciutadania domesticada que els permetrà continuar fent el que els hi plagui.\nAra podem parlar de causes arxivades com les comissions irregulars rebudes per l’adjudicació a empreses espanyoles de les obres de l’AVE a la Meca a canvi de substancials rebaixes del preu, com tota la trama organitzada en els casos de blanqueig de capitals o com el cas de les targetes opaques i per la que l’emèrit ha abonat més de 678 mil euros a Hisenda. Les ombres dels negocis foscos sempre han envoltat a l’exrei de forma directa o per testaferros fidels al monarca, encapçalats pel seu intendent general i responsable dels seus negocis privats, Manuel Prado y Colón de Carvajal. És conegut que Espanya pagava el petroli més car pel sobrecost de les comissions pagades amb els diners dels consumidors espanyols mitjançant el preu de la benzina.\nBanquers, nobles i empresaris del franquisme van ajudar i finançar a Juan Carlos en els seus inicis de regnat, quan el rei emèrit va arribar al tron amb una mà davant i l’altre darrere. Aquests personatges i d’altres com especuladors, amants aconseguidores, traficants i mafiosos van contribuir al fet que l’emèrit acumulés una gran fortuna al llarg dels anys guardada en bancs suïssos i de Liechtenstein. Tots aquests favors cal pagar-los, però evidentment no els paga ell sinó la resta de contribuents espanyols, com sempre.\nCada vegada que es parla de la inviolabilitat del rei emèrit, constitueix una violabilitat dels drets de tots els altres. Cada cop que s’amaga i es silencia qualsevol dels seus abusos, s’abusa i es falta al respecte a la resta. Cada vegada que un fatxa li riu les gràcies a aquest desgraciat o qualsevol altre monarca espanyol, es vomita a sobre d’una democràcia que no existeix.\nUna Constitució que diu que tots som iguals davant la Llei i després menteix, menteix també en tota la resta.\nI encara alguns (molts) ho aplaudeixen.


Thomàs: "La recuperació econòmica del PP només és un 'slogan'; augmenta la desigualtat, la pobresa i la precarietat laboral a Balears"\nmaig 26 Thomàs: "La recuperació econòmica del PP només és un 'slogan'; augmenta la desigualtat, la pobresa i la precarietat laboral a Balears"\nEl PSIB-PSOE ha presentat una bateria de preguntes a la sessió plenària del Parlament de demà que tenen a veure amb les contradiccions entre allò que diu el Govern del PP i la realitat social, econòmica i laboral de Balears.El GPS defensarà en el Ple una Interpel·lació relativa a política general aeroportuària.\nPart de la bateria de preguntes de control que el GPS presentarà demà al Ple del Parlament de demà dimarts aniran dirigides a posar en evidència "les contradiccions entre la recuperació econòmica que defensa el PP i la realitat, amb una taxa d'atur del 26%, que arriba fins el 50% en el col·lectiu de joves, i que col·loca les Illes Balears com a la CCAA on es perd més població activa", com ha destacat el portaveu adjunt del GPS Vicenç Thomàs.\nAixí la pregunta que formularà Francina Armengol al President del Govern incidirà en el fet de si es pot parlar de recuperació econòmica amb més de 64.000 persones en atur i sense rebre cap prestació. "A les Illes Balears augmenta la desigualtat i la pobresa més d'un 20%; la crisi ha fet mal a col·lectius més vulnerables, i les mesures del PP no han solucionat els problemes de la ciutadania", ha destacat Thomàs. Així el GPS també qüestionarà el Govern sobre la situació de Balears com a CCAA amb l'índex de pobresa més alt de l'Estat.\nLa situació generada a ran de la negociació del conveni d'Hostaleria també formarà part de la sessió del control al Govern en el Ple de demà, un conveni que "al sr. Bauzá ni l'ocupa ni el preocupa" segons Thomàs. El portaveu socialista ha afegit que "després de tres bones temporades turístiques, ens trobam amb una proposta patronal de congelació salarial i de precarització de les condicions laborals a causa de l'externalització de les feines", fet que és "molt preocupant" i que el GPS tornarà a traslladar als responsables del Govern demà.\nNo a la privatització de la gestió de ports i aeroports a Balears\nA la sessió plenària de demà dimarts el GPS també presentarà una interpel·lació sobre política general aeroportuària. "Creiem que cal treballar per a millorar connectivitat entre illes i amb l'exterior, les rutes, els preus i les freqüències de vol", ha declarat el diputat Cosme Bonet. "El preu mitjà del cost de trajecte interilles és de 87€ massa car, perdem el 40% de freqüències durant l'hivern, i de fet aquesta temporada baixa turística s'ha registrat una baixada del 6% en visitants a Balears mentre que a l'Estat hi ha hagut augment de turistes" ha detallat Bonet, que ha destacat que a aquest panorama se suma la intenció del Govern de privatitzar els ports de les Illes que gestiona, un fet que el GPS no compateix: "que els ports i els aeroports poguessin caure en mans privades seria contraproduent i perillós pels ciutadans de Balears".\nA més Bonet ha destacat la "incoherència" suposa que per una banda el Govern defensi la privatització dels ports que tutela, mentre que per altra banda pretén la gestió pública per AENA, l'ens del qual depenen els aeroports de Balears.\nAl fil de la iniciativa parlamentària, Bonet també s'ha referit a l'abandonament del GPS de la ponència parlamentària sobre transport aeri, que es va substanciar la setmana passada: "la ponència era un 'paripè', per que el Grup Popular no tenia interès en millorar la comunicació entre illes, va bloquejar la ponència en impedir pactar els compareixents que nosaltres proposàvem, i nosaltres no en volíem ser-ne còmplices"


La UE signa un dels tractats més perillosos després de 20 anys de negociacions – Campanya Catalunya No als Tractats de Comerç i Inversió\nLa Campanya “No als Tractats de Comerç i Inversió”, integrada per més de 100 organitzacions socials, sindicals, polítiques, agràries o ecologistes, ha qualificat l’anunci d’acord sobre un tractat comercial entre la UE i Mercosur divendres passat com “una de les pitjors notícies dels últims anys”.\nPer a la Campanya NOalsTCI, l’Acord, equivalent a quatre vegades el CETA signat amb el Canadà, tindrà un impacte negatiu incalculable sobre la crisi climàtica i afeblirà els drets de les persones enfront dels de les transnacionals.\nEl tractat amb el Brasil, l’Argentina, l’Uruguai i Paraguai s’ha negociat durant 19 anys a esquenes de la ciutadania, malgrat ser el major acord comercial aconseguit mai per la UE i que afectarà 780 milions de persones, i suposa un lamentable recolzament a les polítiques extremistes i ultraneoliberals dels presidents Bolsonaro i Macri.\nQuè suposa el tractat:\nEl tractat comporta una liberalització molt important del comerç entre tots dos blocs que beneficiarà fonamentalment a les grans empreses europees d’indústries com l’automobilística, la química, la farmacèutica o la tèxtil i als grans exportadors de productes agropecuaris dels països de Mercosur, a costa d’importants impactes en el camp europeu i la desarticulació de molts sectors industrials de Mercosur, amb repercussions molt negatives en l’ocupació i el medi ambient.\nEuropa rebrà un devessall de productes dels països considerats “els graners del món”. Els petits productors agrícoles i ramaders es veuran greument perjudicats, desapareixent molts d’ells i dificultant-se l’adopció de models de proximitat i ecològics. Crisi com la del sector de la taronja deguda a les importacions de Sudàfrica es reproduiran en altres sectors.\nL’increment del transport de mercaderies a llarga distància amb el consum de combustibles fòssils tindrà importants repercussions climàtiques. Però a més, referent al medi ambient i la biodiversitat, als països exportadors s’incrementarà el ja descontrolat ritme de desforestació de la Amazònia i altres ecosistemes de gran importància com el Cerrado brasiler o el Chaco a l’Argentina i Paraguai, ja molt minvats per l’expansió de monocultius agrícoles (soia) i ramaderia (boví) a gran escala. L’acaparament de terres, la desforestació massiva, la invasió de reserves indígenes i els atacs a defensors i defensores de la terra, ja multiplicats al Brasil amb Bolsonaro, s’incrementaran encara més per a satisfer les exportacions a Europa.\nEls consumidors europeus estaran més exposats a aliments cultivats als països del món on més productes químics tòxics fan servir. Al Brasil, el govern de Bolsonaro està afavorint a la indústria agroquímica incrementant de forma exponencial el ritme d’aprovació de noves substàncies fins a aconseguir més d’una al dia. Només en 2019 ha aprovat l’ús de 239 nous pesticides, un terç dels quals no estarien autoritzats a la UE. A l’Argentina l’ús del glifosat de Monsanto/Bayer i altres 40 productes similars està totalment estès des de fa molts anys. A l’Uruguai el 97% de les fruites i hortalisses presentaven en 2016 residus de pesticides.\nL’eliminació d’aranzels suposa un desviament directe de diners de les arques públiques cap a les transnacionals. El propi president de la Comissió Europea, Juncker, va indicar en anunciar l’acord que les empreses europees “estalviaran cada any 4.000 milions d’euros en impostos” (enfront dels 600 del CETA). Tots aquests diners són fons públics que els estats del Mercosur deixaran de rebre de les empreses que exporten cap allà, en perjudici de les seves poblacions. Però a Europa, amb una xifra no revelada però segurament molt major, succeirà el mateix. Deixarem de recaptar milers de milions d’euros de les transnacionals que venguin els seus productes en el nostre continent. És una ingent quantitat de recursos, que en lloc de regalar-se a aquestes transnacionals podrien dedicar-se a finançar la transició ecològica o a pal·liar els efectes dramàtics de la política migratòria de la UE.\nPer a la Campanya “No als Tractats de Comerç i Inversió” aquest tractat suposa una de les pitjors expressions de la globalització. Els acords tindran efectes nocius sobre el canvi climàtic, la biodiversitat i els drets humans per una part, i sobre els drets dels treballadors, agricultors, petits empresaris i consumidors i la salut per una altra. El Brasil, per exemple, no ha ratificat alguns tractats internacionals molt rellevants en matèria de drets sindicals i de representació i negociació dels treballadors i treballadores.\nSegons les portaveus de la Campanya l’impuls final de les negociacions, principalment per part d’Espanya i Alemanya, “ha obeït a interessos de conjuntura política i és totalment injustificable des d’un punt de vista social i de l’interès general”.\nD’altra banda, el portaveu de la Campanya, Yago Martínez Álvarez, considera que la signatura d’aquest acord, promogut de forma entusiasta en les últimes setmanes pel Govern espanyol, suposa la legitimació per part de la UE de les polítiques ultres neoliberals i extremistes en contra dels moviments socials, els sindicats, els pobles indígenes i el medi ambient dels presidents Bolsonaro i Macri.\nEl tractat haurà de passar encara per l’aprovació dels parlaments nacionals, per la qual cosa la Campanya “No als Tractats de Comerç i Inversió” treballarà conjuntament amb diverses organitzacions socials les accions a dur a terme per a tractar d’evitar la posada en marxa d’aquest nociu tractat.


Els jugadors de l'Olot i els membres de La Grada engresquen l'afició per la final contra l'Sporting B - Diari de Girona\nEls jugadors de l'Olot i els membres de La Grada engresquen l'afició per la final contra l'Sporting B\nolot 25.05.2017 | 13:30\nL'Olot ha llançat avui a travès de les xarxes socials el video de l'enregistrament de la cançó "El número 12", de la Greda Street Band, que un grup de jugadors del primer equip i seguidors de La Grada van fer fa un parell de setmanes per celebrar el títol de Tercera divisió. Amb aquesta cançó, creada fa uns anys com a homenatge a la cada vegada més nombrosa i fidel afició garrotxina, el club vol acabar d'engrescar la gent de cares a la final de diumenge contra l'Sporting B (18.00), amb l'ascens a Segona B en joc.\nEn l'aspecte tècnic avui ha fet la prèvia del partit el tècnic Ramon Maria Calderé, que considera que "hem de ser forts mentalment, tenir la pilota i el control de la situació". En aquest sentit va recordar que els jugadors del filial asturià "són joves, físics i practiquen un futbol més directe". Calderé també va advertir que "hem de ser conscients que patirem, encara no hi ha res fet", tot i el 0-1 que van arrencar en l'anada gràcies al gol d'Uri Santos.


Avant: Comunisme i organització\nComunisme i organització\nEls i les comunistes sabem que la lògica democràtico-liberal s’assenta més sobre la base dels aspectes procedimentals de la participació que no per la translació de poder cap a la ciutadania organitzada. Sabem, també, que una gran part de les esquerres catalanes es troba actualment molt còmoda dins d’aquesta lògica merament procedimental, que promou i/o consolida l’allunyament de les persones –mitjançant la lògica representativa- respecte dels espais on té lloc la presa de les decisions polítiques.\n"És en la gestió pública d’àmbit local on –per la seva proximitat a la ciutadania- més clarament podem observar com la perspectiva procedimental de la democràcia ha vingut prioritzant el principi de representació, atorgant a la participació social efectiva un paper merament subsidiari. Veiem com la participació sovint és utilitzada només com a mecanisme per a la gestió i resolució de conflictes d’interessos, davant dels quals regularment es troben els responsables de l’àmbit local. I, en la majoria d’ocasions, aquestes experiències de participació s’han vist i es veuen reduïdes a una funcionalitat merament instrumental, centrada en el curt termini –les properes eleccions- i sense cap estratègia de referència adreçada a l’empoderament de la gent.\nEl joc polític democràtico-liberal –i el sistema jurídico-institucional que li dóna cobertura formal- no aporta incentius suficients per a la promoció de la participació real i genuïna, és a dir, entesa com a translació de poder a la gent per a la resolució dels seus propis problemes. La perspectiva del conflicte mai no és desitjable per als governants en el marc del sistema institucional de la democràcia representativa. I és per això que, des dels governs, gairebé sempre es dóna més valor a les oportunitats del procediment participatiu per a la major comoditat en la gestió pública dels professionals de la política, que no als outputs organitzatius que podrien derivar-se com a resultat dels processos d’implicació i responsabilització directa de la ciutadania.\nNo ens hauria de sorprendre, en coherència, el fet que molts responsables de l’àmbit local –molts d’ells situats ideològicament dins l’espai de les esquerres i fins i tot de l’esquerra transformadora- adoptin avui dia una predisposició favorable a la introducció de certes “noves formes/fórmules participatives” que desplacen l’atenció cap al principi de representació, lluny del foment d’una participació responsable i efectiva dels treballadors i les treballadores. Cal preguntar-se, en aquest sentit, fins a quin punt les formes d’innovació democràtica que afavoreixen una participació ciutadana desorganitzada o bé mínima (Nuclis d’Intervenció Participativa), contribueixen alhora a desactivar i/o desincentivar formes potencialment més profundes d’acció social col•lectiva de tipus més aviat “tradicional” (com, per exemple, el moviment veïnal). De fet, les formes “tradicionals” d’acció social col•lectiva són normalment observades, amb prou desconfiança, com un obstacle per a les funcions de govern dels ajuntaments, raó per la qual el control –i la instrumentalització electoralista- dels espais d’organització de la societat civil ha estat sempre un objectiu de primer ordre per als partits del sistema o que principalment actuen sota la lògica del sistema.\nTanmateix, com és sabut, la relació i la dependència mútua entre organització social i consciència col·lectiva és una constant en les teoritzacions marxistes relatives al sorgiment i desenvolupament de la consciència de classe. Les reflexions de MARX, que tendeixen a diferenciar entre la “classe en si” i la “classe per a si”, han deixat constància de la diferència entre els interessos socials anomenats “objectius” i l’eventual presa de consciència “subjectiva” d’aquests interessos per part de les persones a través dels processos d’organització i mobilització. En coherència, els i les comunistes apostem per una superació de la idea de democràcia com a procediment per a la presa de decisions. I proposem la idea –molt més dinàmica- de democràcia com a acció col•lectiva organitzada i ciutadania permanentment mobilitzada en la defensa dels seus interessos com a treballadors/es (com a veïns/es, com a pacients, com a estudiants, etc.).\nEn l’estratègia comunista, la perspectiva de referència per a la introducció de mecanismes de participació és la d’augmentar la percepció subjectiva de l’eficàcia de les formes d’intervenció organitzada, fomentant la responsabilització de la ciutadania i promovent l’empoderament de la gent. És per això que creiem en l’organització autònoma de les persones per a la defensa dels seus propis drets i interessos, sense instrumentalitzacions, mediatitzacions o tuteles político-electorals. I és per això que estem convençuts que la millor manera de fer avançar la democràcia no és fent servir les plataformes participatives com a catapulta electoral –la qual cosa sempre genera contradiccions importants en l’àmbit institucional- sinó promovent que tots nosaltres, els treballadors i les treballadores ens organitzem per a la defensa d’allò que tenim en comú. Dues paraules expressen ben clarament la nostra perspectiva. La paraula comunisme remet a la posada en comú de les nostres necessitats i interessos. I la paraula democràcia es refereix ineludiblement a la redistribució del poder entre totes les persones. Nosaltres som comunistes i lluitem per la democràcia. No ens agrada la idea d’un poble que es deixa governar, sense més, pels uns o pels altres. I és per això que amb governar no en tenim prou. S’entén prou bé. Però la gent només ens creu quan ens veu."\nEtiquetes de comentaris: Comunisme, participació


Sis de cada deu euros que una família dedica, a l’hivern, a la despesa energètica es cremen en la calefacció, una despesa considerable, encara més amb una recessió econòmica que ha deixat de ser un avís. Una instal·lació i un ús adequat garanteixen un desemborsament menor, encara que el clima de la zona geogràfica on visca, la grandària de l’habitatge, el tipus i la qualitat de l’envidrament i l’aïllament tèrmic determinaran en gran manera les necessitats de cada llar. L’ús de nous sistemes de calefacció més eficients, com ara els cronotermòstats, i un manteniment correcte dels equips permeten reduir el consum energètic entre un 10% i un 40%.\nÉs l’opció més demanada sempre que l’habitatge compte amb subministrament de gas per a altres usos, com ara l’aprofitament de l’aigua calenta. Permet una regulació fàcil de la calor per les habitacions i és possible mantenir tota la casa a la mateixa temperatura. El gas natural és net i no contamina. Les calderes poden ser convencionals o de condensació. Aquesta tecnologia, que aprofita el vapor d’aigua que es produeix en els gasos de combustió i el torna en estat líquid, permet un estalvi de fins al 30% en el consum d’energia davant del model tradicional, i redueix fins a un 70% les emissions d’òxid de nitrogen (NOx) i de diòxid de carboni (CO2). Encara que alguns models poden costar el doble que les calderes convencionals, la inversió es rendibilitza abans, ja que amb la reducció del consum s’aconsegueix disminuir també la factura del gas.\nÉs un sistema indicat per a climes temperats i habitatges en què no es pot instal·lar una caldera de gas o de gasoil. Encara que no produeix ni gasos ni olors, és un sistema poc recomanat pel preu i l’eficàcia.\nAnomenats també emissors termoelèctrics o ecoemissors, aquesta variant de la calefacció elèctrica es comercialitza en dues versions: de fluid -la majoria dels disponibles al mercat ho són- o de tecnologia seca. En tots dos casos consten d’un cos d’alumini i una resistència que en un cas escalfa el fluid i en l’altre unes plaques d’alta capacitat calorífica. Són nets, segurs i fàcils d’instal·lar; n’hi ha prou de penjar-los a la paret, connectar-los i posar-los en marxa. A més, incorporen un sensor i un termòstat de seguretat que té la funció de controlar la temperatura de l’emissor.\nÉs el model de transmissió de calor més natural. Es compon d’una estructura de canonades que es pot integrar al terra, al sostre o a les parets, encara que és més efectiva en els dos últims. El seu avantatge principal és que la calor s’expandeix de manera uniforme per tota la casa. Aquest sistema permet un estalvi d’energia d’entre un 10% i un 30%, però a causa de la complexitat de la instal·lació no és recomanable en cases petites, ni en climes temperats en què només s’haja d’usar dos o tres mesos a l’any.\nÉs un dels sistemes més apropiats per a zones temperades o càlides, ja que permet gaudir d’una bona temperatura durant tot l’any: calefacció a l’hivern, aire condicionat a l’estiu i deshumificació en èpoques intermèdies, en un únic aparell. No hi ha perill d’incendi ni d’explosió perquè no es dóna l’acumulació de combustibles i tampoc no disposa de sortida de fums.\nEl calor d’un habitatge es perd per les vies següents: parets (35%), sostre (25%), escletxes (15%), terra (15%) i finestres (10%).\nEntre el 25% i el 30% de les necessitats de calefacció són degudes a les pèrdues de calor que s’originen a les finestres. Revisem i millorem els aïllaments en el cas que detectem deficiències.\nInstal·lem rivets adhesius en portes i finestres per a conservar la calor. Estalviarem entre un 5% i un 10% d’energia.\nEntre les solucions que permeten reduir el consum es troben les vàlvules termostàtiques per a radiadors (entre 20 euros i 25 euros per unitat) i els termòstats (entre 17 euros i 100 euros). Les dues solucions són fàcils d’instal·lar, i el seu ús genera un estalvi d’energia d’entre el 8% i el 13%.\nUna altra opció són els cronotermòstats -termòstats amb programador horari-, que permeten preseleccionar el programa de funcionament de la calefacció, d’acord amb les preferències dels usuaris.\nSi ens hem d’absentar unes hores, reduïm la posició del termòstat a 15 ºC, que és la temperatura corresponent a la posició “economia”.\nMantinguem el termòstat en 20º C durant el dia. Per a dormir són suficients de 15º a 17º C. Per cada grau de més a partir dels 20ºC, s’incrementa el consum entre un 6% i un 8%.\nTemperatura de confort. És l’estat habitual de funcionament de la calefacció (20º C) quan els usuaris estan a l’habitatge.\nTemperatura econòmica. Es refereix a l’estat de funcionament necessari quan els usuaris surten de casa per un període de temps curt i desitgen que es mantinga la temperatura. El més recomanable són 15º C.\nNivell de temperatura “antiglaçada”. L’objectiu és evitar que l’aigua continguda de les canonades de l’habitatge es congele a l’hivern i produïsca ruptures en el sistema de calefacció. N’hi ha prou d’aconseguir una temperatura mínima màxima d’uns 5º C.\nDavant de qualsevol anomalia en la calefacció, avisem el servei tècnic del fabricant o una empresa instal·ladora autoritzada perquè l’esmenen.\nL’estat de la flama de la caldera pot indicar que la instal·lació funciona bé. Si aquesta és blava i estable, la combustió s’està fent com correspon.\nNo tapem els radiadors amb roba o altres objectes, ni utilitzem estufes per a eixugar la roba mullada, és una manera d’incrementar el consum.\nSi la calefacció de casa nostra és col·lectiva i tenim massa calor, no obrim les finestres, n’hi ha prou de tancar la clau dels radiadors.\nTret que visquem en una zona molt freda, apaguem la calefacció de nit, ja que la calor acumulada a l’habitatge és suficient.\nUn ventilador de sostre és la millor solució per a moure l’aire calent atrapat al sostre a causa de la seua ascensió natural i a una pobra circulació. El moviment de les pales del ventilador farà que la calor baixe i equilibre la temperatura del sostre i el terra, amb un estalvi d’energia d’un 30%.


La cuina dels angels: de març 2012\nAquest va ser l'entrant que ens va oferir la Celine el dia del dinar a canillo.\nPer a mi va ser sorprenent ja que no havia menjat mai remolatxa, i la veritat es que em va agradar molt. Té un sabor lleugerament dolcet que em va ser molt agradable.\nLa remolatxa és un ingredient que no m'havia cridat mai l'atenció per cuinar, però a partir d'ara que la tindré més present, ja que crec que no l'havia valorat prou.\nEl color també és prou atractiu, i com a entrant va ser lleuger i refrescant.\nLa recepta original sugereix presentarla amb unes xips de parmesà que a la foto no surten.\nPer les chips de parmesà :\n100g de parmesà rallat\n1 c.a cafè de timó\n2 remolatxa cuites\n100g de formatge\nformatge (all i fines herbes)\n10cl de crema de llet liquida\n1) Preparar les chips de parmesà: Escalfar el forn th. 6-è,200°C). cobrir la placa del forn de paper de forn. Amb una cuil. de cafè, posar muntanyetes de parmesà amb un espai de 3 cm. Empebrar i de timó. Posar al forn 5 à 7 min, vigilant la coloració. El parmesà a d’estar just colorat. Treure del forn deixar refredar.\n2) Preparar la crema de remolatxa: Pelar i tallar les remolatxes a trossets. Repartir la meitat a dins de les copes. Triturar el resto de remolatxa amb el formatge i la crema de llet. Salpebrar i triturar una altre vegada.\n3) Repartir la crema obtinguda sobre els trossets de remolatxa i guardar 1h o més en la nevera.\n4) al moment de servir, decorar cada copa amb una chip de parmesà.\nPublicat per M.Àngels a 8:56 Cap comentari:\nQuina pinta oi????\nEs el carpaccio de peus de porc que va fer la meva cunyada el dia que varem anar a dinar a casa seva.\nSap que ens encanta , sobretot al meu marit i la veritat és que s'ho va currar molt....\n4 peus de porc ( 8 meitats)\nFuita seca (pinyons, avellanes, ametlles)\nTires de foie\nBullirem els peus de porc amb la ceba, el ramet d'herbes, el vi blanc, els grans de pebre negre i la sal.\nQuan estiguin cuits els hi treurem els ossos en calent, amb compte que no se'ns trenquin massa.\nUn cop desossats els embolicarem amb film transparent ben apretats, aquí introduirem les variacions, si volem, abans de fer els rotllos. Els podem farcir amb tires de foie, o botifarra negra, o gambes, i els posarem al congelador per tal que quedin forts.\nQuan estiguin freds, els tallarem a rodanxes ben fines i els anirem col·locant a sobre d'un plat, per sobre hi tirarem la vinagreta i afegirem fruita seca picada al gust (pinyons, ametlles, avellanes, etc.). També podem substituir la vinagreta per algun oli especiat amb bolets o vinagreta de bolets.\nPodem acompanyar aquest plat amb un barrejat d'enciams o llegums cuits.\n(Recepta extreta del receptari de l'àvia de GremiCarn)\nMolotes gràcies Celine pel teu esforç i la resta BON PROFIT!!!!!!\nPublicat per M.Àngels a 8:37 Cap comentari:


Amb el projecte Inspira a l’educació infantil aprenem estar en contacte amb la natura dins i fora de l’aula.\nDurant la setmana del 28 al 31 de gener els alumnes de cicle superior han treballat de forma conjunta el projecte Oído cocina!\nL'objectiu d'aquest era fer veure i experimentar la globalitat del treball d'un o d'una xef fora dels fogons. Definir estil de restaurant, dissenyar pressupostos, buscar proveïdors...\nUn dels productes a dissenyar va estar un clip de màrqueting sobre el seu establiment. Tot seguit veureu aquestes experiències fruit del procés de treball de la setmana.


Duatlón Kids – ( Sant Josep ) 24/02/2018 IBIZA TriKids Challenge 2018\nDuatló Promoció Ciutadella 25/02/2018 MALLORCA LLIGA SUPERTRI 2018\nDuatló Cross (Marratxi) 11/03/2018 MALLORCA LLIGA SUPERTRI 2018\nDuatló (Calvia) 25/03/2018 MALLORCA LLIGA SUPERTRI 2018\nDuatló Parc Bit (Palma) 15/04/2018 MALLORCA LLIGA SUPERTRI 2018\nDuatló TriKids (Portocolom) 07/04/2018 MALLORCA LLIGA SUPERTRI 2018\nDuatló Son Bou 22/04/2018 MENORCA\nDuatló Supertri (Palma) 29/04/2018 MALLORCA LLIGA SUPERTRI 2018\nTriatló Campionat Mallorca 20/05/2018 MALLORCA LLIGA SUPERTRI 2018\nTriatló Supertri (Inca) 27/05/2018 MALLORCA LLIGA SUPERTRI 2018\nTriatlón Kids (Eivissa) 02/06/2018 IBIZA TriKids Challenge 2018\nTriatló Es Castell 09/06/2018 MENORCA\nAquatló Supertri (Andratx) 10/06/2018 MALLORCA LLIGA SUPERTRI 2018\nAquatló Supertri (Calvia) 17/06/2018 MALLORCA LLIGA SUPERTRI 2018\nTriatló Supertri (Sa Pobla) 23/06/2018 MALLORCA LLIGA SUPERTRI 2018\nTriatló San Pere (Arta) 30/06/2018 MALLORCA LLIGA SUPERTRI 2018\nTriatlón Kids ( Santa Gertrudis ) 30/06/2018 IBIZA TriKids Challenge 2018\nAquatló Es Castell 01/07/2018 MENORCA\nAquatló Platja Gran 08/07/2018 MENORCA\nLliga Aquatlons 1º ( Palma) 15/07/2018 MALLORCA Lliga Aquatlons 2018\nLliga Aquatlons 2º ( Palma) 22/07/2018 MALLORCA Lliga Aquatlons 2018\nLliga Aquatlons 3º ( Palma) 29/07/2018 MALLORCA Lliga Aquatlons 2018\nTriatló Supertri Escolar (Portocolom) 08/08/2018 MALLORCA LLIGA SUPERTRI 2018\nTriatlón Kids ( Sant Antoni ) 11/08/2018 IBIZA TriKids Challenge 2018\nAcuatló Supertri (Can Picafort) 19/08/2018 MALLORCA LLIGA SUPERTRI 2018\nAquatló calan Blanes 25/08/2018 MENORCA\nAquatlón Kids ( Santa Gertrudis ) 15/09/2018 IBIZA TriKids Challenge 2018\nDuatló escolar calan Porter 06/10/2018 MENORCA\nTriatló Supertri (Peguera) 21/10/2018 MALLORCA LLIGA SUPERTRI 2018\nDuatló Montuiri (CAMPIONAT BALEAR) 25/11/2018 MALLORCA LLIGA SUPERTRI 2018\nPrimera prova escolar 2014\nUn total de 57 infants van participar a la prova de DUATLÓ CROSS de Marratxi organitzada pel club Duet Tri&Bikes, essent aquesta la primera prova de la temporada escolar del calendari previst amb el departament d'Esports del Consell de Mallorca.\nEls prebenjamins i benjamins van cobrir un total de 500 metres de cursa a peu més 2 km en bici i un darrer segment de 250 metres de cursa a peu.\nEls Alevins van completar un total de 1 km de cursa a peu, 4 km de segment ciclista i un darrer segment a peu d'1 km de distància.\nEls Infantils completaren un total de 2 km a peu més un segment de 8 km en bici i un darrer segment d'1 km a peu.\nEls cadets van competir amb els absoluts amb una lleugera adaptació de les distàncies.\nDurant la prova es va respirar un molt bon ambient de festa i esport.\nTramitació de llicències escolars\nCreat el 27 Febrer 2014\nLes llicències escolars 2016 serviran per a totes les proves indicades en el calendari oficial que hi ha en aquesta web.\nLes llicències s'han de tramitar de la mateixa manera que la resta de llicències, a través de l'aplicació de llicències de la Federació.\nClínic per a categories base a Son Hugo\nUn total de 35 infant han participat al clínic de Son Hugo realitzat aquest cap de setmana.\nTriatló Popular de Sencelles\nTriatló escolar a Portocolom\nLliga d'Aquatlons (Promoció)


Una xerrada sobre educació afectiva i sexual inicia el IV Cicle de Conferències de l’institut Cap Norfeu — Ajuntament de Roses\nUna xerrada sobre educació afectiva i sexual inicia el IV Cicle de Conferències de l’institut Cap Norfeu\nUna xerrada sobre educació afectiva i sexual inicia el IV Cicle de Conferències de l’institut Cap Norfeu El proper dijous 15 de març l’Institut Cap Norfeu de Roses iniciarà el IV Cicle de Conferències adreçades a les famílies. En aquesta ocasió, el psicòleg Pere Font serà l’encarregat d’obrir el cicle amb la xerrada “Educació afectiva i sexual des de la família”. L’acte, obert a totes les persones interessades en el procés educatiu, tindrà lloc a les 20 h. http://www.roses.cat/noticies/historic/una-xerrada-sobre-educacia3-afectiva-i-sexual http://www.roses.cat/@@site-logo/escut.png\nEl proper dijous 15 de març l’Institut Cap Norfeu de Roses iniciarà el IV Cicle de Conferències adreçades a les famílies. En aquesta ocasió, el psicòleg Pere Font serà l’encarregat d’obrir el cicle amb la xerrada “Educació afectiva i sexual des de la família”. L’acte, obert a totes les persones interessades en el procés educatiu, tindrà lloc a les 20 h.\n12/03/2012 00:00 - Departament de Comunicació i Premsa\nPere Font és psicòleg, fundador i director de l'Institut d'Estudis de la Sexualitat i la Parella, i màster en Promoció i educació per a la salut, per la Universitat de Lleida. A part de la seva reconeguda vàlua com a especialista en temes de sexualitat, és conegut també per la seva faceta com a conferenciant i col·laborador en diferents programes de ràdio i TV: L'ofici de viure, Els sentits, La solució, Els matins de Catalunya ràdio, Tvist,...


Vols col·laborar? | NoticiesTecnologia.com\nEstem buscant col·laboradors que disposin d’uns 10-15 minuts cada dia (que a més us seran divertits si acostumeu a llegir sobre tecnologia i informàtica). L’objectiu és crear una pàgina maca en català/valencià que de manera sostinguda s’hi vagin penjant notícies de qualitat. Bàsicament és tradueixen notícies d’altres webs, s’adapten i també s’en creen de pròpies. No és gaire feina, si ens contacteu us en explicarem el procediment. No cal tenir coneixements avançats de cap tipus.\n– Contribuir a crear més contingut en català/valencià, en una àrea on a dia d’avui, no hi ha cap pàgina de nivell comparable a les pàgines que és poden en altres llengues.\n– Escriure sobre un tema que t’agrada, i tenir un bon nombre de persones que et llegeixin.\n– Participar en un projecte, on tothom decideix segons el temps que hi hagi dedicat. És a dir, com més participis, més capacitat d’influir tindràs i més permisos sobre la web et donarem. Vindria a ser una idea semblant que en un projecte de codi lliure.\n– Escriure en un lloc on tots puguem sumar esforços. Potser tinguis un lloc web, però el cert, es que a no ser que t’hi dediquis 8 hores diaries, no siguis capaç de omplir varies entrades cada dia. Això suposa que part de la força de l’internet en català es perd per ser massa dispersa.\nL’objectiu de la web no és fer diners, tot i que, ja que ens costen uns diners i hi dediquem part del nostre temps, no renunciem a això, ni tampoc els que hi col·laboren. En cas de que arribin els ingressos, s’oferirà una part proporcional a l’esforç que hagi tingut cadascú. Si col·laboreu a una mica de freqüencia ja us ensenyarem la conta d’adsense i tota la resta, per 4 euros que es puguin guanyar (i més com que la majoria ja treballem), no engegarem a rodar un projecte personal.\nEl nostre premi ara mateix son les visites. La mancança de pàgines en català d’aquest estil, és fàcil aconseguir un nombre de visitants prou importants, però això encara està per aconseguir. De fet, amb els pocs dies que portem hem aconseguit un nombre prou significatiu de visitants, la qual cosa vol dir que promet.\nEl més important és que la persona tingui la mateixa intenció que nosaltres, crear contingut en català/valencià, escriure/llegir sobre el que l’hi agrada i sobretot participar en un nou projecte, on tingui capacitat de dir la seua. S’intenta en la mesura del possible, que tothom participi en les responsabilitats de la web, que tothom pugui influir en la línia dels articles, etc…\nSi tens altres habilitats com promoció de llocs web, disseny o noves idees també seràs benvingut.\nEm podeu escriure a l’adreça de correu de sota:


La producció d'oli a Catalunya es concentra a Tarragona i Lleida\nCatalunya és la quarta comunitat en producció d'oli a l'Estat espanyol i compta amb cinc denominacions d'origen\nper Aida Corón Barcelona. 19 de setembre de 2018 05:30\nTé el mateix color que l'or i, sovint, es diu que val tant com aquest material preuat. Parlem de l'oli, un producte clàssic a totes les cuines i que en els darrers anys s'ha elevat a la categoria d'aliment gurmet. Qui no ha vist mai un tast d'olis en una fira? O començar l'àpat en un restaurant de categoria amb diferents mostres per anar obrint boca? Aquest suc groguenc està de moda.\nA Catalunya el conreu de l'oliva compta amb prop de 114.000 hectàrees i més de 150.000 tones d'aquest fruit, segons les dades del 2016 registrades pel Departament d'Agricultura, Ramaderia, Pesca i Alimentació. Però la producció de l'oli ha anat a la baixa. Es va notar especialment el passat estiu, quan la sequera va provocar una caiguda del 10%. Si la Federació de Cooperatives Agràries de Catalunya calcula que la xifra se situa al voltant de les 30.500 tones d'oli en una campanya mitjana, el 2017 la dada no va superar les 26.500.\nCatalunya és la quarta comunitat autònoma en producció i la segueix el País Valencià. La zona per excel·lència a l'Estat espanyol és Andalusia, sobretot Jaén. Per això el domini als lineals dels supermercats el té aquesta regió. Ara bé, trobar un oli de proximitat no és, ni de bon tros, missió impossible. En podem veure perfectament de Tarragona, on hi ha el gruix del conreu, i de Lleida.\nAmb segell de DO\nLa transformació, envasat i comercialització d'oli d'oliva representa gairebé el 6% del negoci de la indústria agroalimentària catalana. És un bé preuat, pel que no sorprèn que el Principat compti amb fins a cinc denominacions d'origen (DO): Les Garrigues, Siurana, Baix Ebre-Montsià, Terra Alta i Empordà. Tarragona és la zona on es troba el gruix del conreu, seguida de Lleida.\nTarragona concentra el gruix de conreu d'oliva a Catalunya, seguida de Lleida\nAltres DO properes, tot i que fora de Catalunya, són la d'Oli de Mallorca o Baix Aragó, en alguns municipis de la Franja de Ponent. Al País Valencià encara no n'hi ha cap, però ja estan treballant per crear la denominació Oli Valencià.\nVerge, verge extra... la diferència?\nL'etiqueta d'oli d'oliva, verge o verge extra ve segons el mètode d'extracció del suc. Prop del 30% de la polpa de l'oliva és oli. L'obtenció tradicional es fa amb una premsa mecànica, però la industrialització del procés va crear un mètode mitjançant centrifugat per separar el líquid i la carn. En tots dos casos, la matèria que s'aconsegueix és de bona qualitat i permet etiquetar-la com a verge o verge extra. El segon sempre serà millor, però la diferència és mínima, i tindrà un grau d'acidesa per sota de 0,8º. En el cas de l'altre, es permet una acidesa màxima de 2º.\nLa tercera via de producció, en aquest cas del simple oli d'oliva, consisteix a agafar el sobrant dels mètodes anteriors de la polpa i esprémer encara més el fruit. Inicialment, aquest líquid residual no es pot consumir. Es transforma amb processats químics per fer-lo apte per al consum i es barreja amb un 10% d'oli verge o verge extra.\nQuè hi ha als lineals del supermercat?\nLes clàssiques marques –o més fàcils de trobar- són Carbonell, La Masía, Coosol, Dcoop, La Española o Coosur. Totes d'Andalusia. Però no podem obviar Borges. La seu de la companyia es troba a Reus, tot i que també té plantacions que explota a Andalusia. Per tant, saber amb exactitud l'origen del seu oli és una tasca difícil.\nLes andaluses Carbonell, La Masía, Coosol, Dcoop, La Española o Coosur són les marques d'oli més conegudes juntament amb Borges\nPels qui vulguin un producte conreat i processat al territori, el més senzill és recórrer al web Olis DOP Catalans. S'hi especifiquen les empreses que l'ofereixen i, per fer-ho fàcil, la majoria permeten fer la compra online.\nNo obstant això, en botigues físiques, es pot recórrer als establiments especialitzats o de productes gurmets. També supermercats més estesos com Bon Preu, Caprabo o El Corte Inglés –amb Hipercor-. Més enllà de les marques més conegudes, ofereixen alternatives normalment en formats de litre, 500 ml, en pot de vidre i, per descomptat, a un preu força més elevat.\nAlguns dels noms catalans de gamma superior a les grans superfícies són: La Boella, Pons, Romanico, Germanor, Duc, Oleaurum, Solé, Priordei o L'Estornell. A tall d'anècdota, l'oli de la marca Bon Preu l'elabora Borges.\nA preu també d'or\nL'any passat la davallada de la collita es va notar a escala mundial. Per això la gràfica de preu ha anat a l'alça i, fins i tot, amb una punxa acusada el darrer any. Poc abans de tancar la campanya olivarera, el preu de l'oli verge extra rondava els 3,8 euros per kg; 3,7 euros en el cas dels verges; i fins a 3,6 euros en els refinats. Cal remuntar-se 10 anys enrere per veure preus similars.\nEn el cas de les marques prèmium, es poden trobar olis que costen 7 euros el litre, però també d'altres que superen els 15 euros. Això sí, la qualitat s'ho val.


Riberaonline Móra la Nova: L’exposició itinerant sobre el gran cronista català Ramon Muntaner arriba diumenge a Móra la Nova\nL’exposició itinerant sobre el gran cronista català Ramon Muntaner arriba diumenge a Móra la Nova\nL'Ajuntament de Móra la Nova i l'Institut Ramon Muntaner inauguraran aquest diumenge, 10 d'abril, a l'Ateneu Cultural de Móra la Nova l'exposició "La crònica de Ramon Muntaner. El temps dels almogàvers". La mostra es va realitzar l'any passat a iniciativa del Museu d'Història de Catalunya i de la Institució de les Lletres Catalanes per commemorar el 750 aniversari del naixement del gran cronista medieval català, com un al·licient per conèixer-lo i llegir la seva Crònica. Des de llavors, l'exposició, que forma part del programa d'activitats de l'Any Muntaner, celebrat el 2015, promogut entre altres institucions per l'Ajuntament de Peralada i pel Departament de Cultura de la Generalitat, ha anat recorrent diferents poblacions de Catalunya fins a desembarcar ara al poble riberenc.\nL'exposició il·lustra moments importants de la història de la Corona Catalanoaragonesa a través del relat que en fa Ramon Muntaner, testimoni i protagonista d'alguns d'aquests esdeveniments, ja que a més de cronista va ser militar i polític. Hi destaca la interpretació que Muntaner fa dels fets, sovint allunyada de la realitat i més acord amb la seva percepció personal, entre novel·la, autobiografia i visió idealitzada de la monarquia. L'exposició dedica un apartat especial a explicar la història de la Companyia Catalana d'Orient, integrada per tropes d'almogàvers o soldats mercenaris d'origen català i aragonès, que, a principis del segle XVI, sembraren el terror i la desolació en terres de l'Imperi Bizantí. L'exposició, comissariada per Stefano Cingolani, es completa amb un document sonor on un poeta recita 10 fragments de la Crònica de Muntaner.\nLa mostra, que es podrà veure a Móra la Nova fins a l'1 de maig, es complementarà amb la conferència "Som anats pel món cercant consells. Ramon Muntaner i els seus", que es durà a terme el dijous 21 d'abril a les vuit del vespre al mateix Ateneu Cultural i que anirà a càrrec de l'historiador i professor de la Universitat de Barcelona Josep Maria Gironella.


Algas - Ajuntament de Sant Josep\nInici > Tu municipio > Gestión de playas > Algas\n1. EL SISTEMA POSIDÒNIA-PLATJA-DUNA\n1.1 La Posidònia\nLa Posidonia oceanica no és una alga sinó una planta, que creix en un fons arenós, i que només existeix al Mar Mediterrani. Les seves fulles verdes són llargues i aplanades i poden arribar a fer fins a un metre i mig, i formen grans praderes en el fons marí. La mitjana de vida dels seus brots és d’uns 30 anys.\nLes praderies de Posidonia oceanica de Sant Josep de sa Talaia són les millor conservades de tot el Mediterrani. Per la seva importància són considerades hàbitat de protecció prioritària per la Unió Europea i han estat declarades Patrimoni de la Humanitat per part de la UNESCO l’any 1999.\n1.2. Quina és la seva funció?\nLes posidònies tenen un paper molt important en els ecosistemes marins, ja que afavoreixen el manteniment de les poblacions de peixos i organismes marins. Són la guarderia del mar, zona de posta i de desenvolupament d’alevins i cries de peixos i organismes marins. A més realitza altres moltes funcions bàsiques com la producció d’oxigen, filtració de nitrats i nitrits, mantenint les aigües netes i transparents, preservació les platges de l’efecte erosiu de l’onatge i manteniment la dinàmica natural dels sistemes dunars.\n1.3. El sistema litoral\nLes platges són un sistema dinàmic composat de diversos elements relacionats entre si de tal manera que formen un continu que va des dels fons marins fins més enllà dels sistemes dunars.\nAixí, en primer lloc trobem les praderies de Posidonia oceanica (1), que protegeixen la costa i estabilitzen els fons marins, depuren les aigües i són l’hàbitat on viuen i es reprodueixen moltes espècies marines.\nEl fons marins també presenten zones rocoses (2), que també són hàbitat de multitud d’espècies. Les fulles mortes de posidònia s’acumulen a la platja (3), on atenuen la força de les ones i retenen la sorra de la platja. La platja pròpiament dita (4) es compon d’una barreja de materials sedimentaris, restes de closques de mol·luscos i crustacis i restes de Posidònia.\nEls sistemes dunars (5) actuen com a reservori de sorra per a la platja i són hàbitat d’espècies animals i vegetals adaptades a viure en condicions d’alta salinitat i falta de substrat fix. Les dunes fixades per la vegetació formen part del que es coneix com bosc litoral (6) amb presència de savines (Juniperus phoenicea) i mata (Pistacia lentiscus).\n2. GESTIÓ DE LES RESTES DE POSIDÒNIA\n2.1. La gestió de la posidònia a Sant Josep de sa Talaia\nLa posidònia té un paper molt important en la formació de les platges com a organisme viu, però també com a organisme mort. Les fulles mortes de Posidònia s’acumulen a la platja, on atenuen la força de les ones i retenen la sorra de la platja davant dels temporals de mar. La conservació de les platges depèn en gran part de l’acumulació d’aquests materials.\nA més, la platja pròpiament dita es compon d’una barreja de materials sedimentaris, restes de closques de mol·luscos i crustacis (la majoria dels quals arriben juntament amb la posidònia) i restes de posidònia, que forma capes que retenen i protegeixen l’arena i amb el temps es degraden fins a formar part de la platja.\nEn aquesta imatge s’observen les capes intercalades d’arena i posidònia\nFins fa uns anys la tònica habitual en la gestió d’aquestes restes ha estat la seva retirada durant tot l’any. Aquesta retirada moltes vegades s’ha realitzat sense prendre mesures per minimitzar la retirada d’arena juntament amb la posidònia, perjudicant en alguns casos la platja per pèrdua de sediment. Aquesta posidònia barrejada amb arena s’enviava majoritàriament a l’abocador.\nA dia d’avui som conscients del paper fonamental que juguen aquestes restes naturals però sabem també que l’activitat turística, principal pilar econòmic del municipi, fa recomanable la retirada d’aquestes restes durant els mesos d’estiu.\nÉs per aquesta raó que des de fa uns anys s’estan introduint una sèrie de criteris tècnics i ambientals per tal de reduir l’impacte que té sobre la platja aquesta actuació i basat en els següents principis:\nRetirar la posidònia només en temporada turística (abril a octubre) el que permet que les platges estiguin lliures de posidònia durant l’estiu.\nRealitzar operacions d’anivellament i enterrament de posidònia en petites quantitats.\nMillorar les operacions a la platja i la maquinària emprada per reduir al mínim la retirada d’arena amb la posidònia i l’impacte sobre el perfil natural de la platja.\nEmmagatzemar la posidònia en punts d’acumulació per tal de poder retornar-la-hi.\nRetornar al final de temporada la posidònia retirada a la platja, i recuperar també l’arena que s’havia extret de forma inevitable amb la retirada de posidònia. Per altra banda la posidònia morta, amb el temps, també passarà a formar part de la platja.\nAmb l’aplicació d’aquests criteris podem aconseguir l’objectiu principal, que és intentar simular els processos naturals de la dinàmica litoral i del sistema platja duna per afavorir el manteniment i conservació de les platges i que aquest objectiu no afecti la temporada turística.\nLa gestió de la posidònia al municipi de Sant Josep de sa Talaia s’inicia aproximadament a principis d’abril (abans de Setmana Santa) i les platges es mantenen lliures de posidònia fins a mitjans o finals d’octubre (en funció de la platja, de la temporada i del temps), moment en què es realitza el retorn de les restes a la platja. Un cop retornada la posidònia a la platja es deixa que la natura actuï. És a dir, la gestió fora de temporada consisteix a no tocar la posidònia fins a l’inici de la temporada següent.\nEl fet de no dur la posidònia a l’abocador també suposa un estalvi econòmic. A més, es segueix aprofitant una petita part en terrenys, corrals i cases antigues.\nEvidentment, a part de la gestió de la posidònia, durant la temporada turística es realitza la neteja i garbellat de la platja per tal de retirar residus i adequar-ne l’estat.\nOficina municipal de Sant Jordi\nc/ de la Plaça Major, 9. Sant Jordi\n· Material disponible para los concesionarios de playas\n· Baño Asistido en Sant Josep de Sa Talaia\n· Salvamento y Socorrismo


La cuina de sempre: Mongetes a l'estil pobre\n- Hi podeu posar una mica de julivert picat al final\n- Si cal mulleu-ho amb brou de la cocció de les mongetes\nComençarem per bullir les mongetes o, si voleu, compreu-les ja bullides.\nEl bacallà l'hem tingut un parell de dies dessalant-se en aigua. Si voleu més informació sobre com dessalar el bacallà us recomano la lectura del consell Com dessalar el bacallà salat.\nPrepararem tots els ingredients de la recepta.\nCom veureu, a mi m'agrada posar més quantitat de bacallà (gairebé el doble).\nTrinxeu una ceba vermella o de Figueres.\nEl mateix amb l'all.\nRenteu els tomàquets i talleu-los a trossos petits. Si us molesta la pell, també els podeu ratllar.\nPosarem a escalfar una cassola de fang. Primer a foc baix, per a no malmetre'l. Ja sabeu que el fang necessita de "carinyo". Els canvis sobtats de temperatura el poden fer esquerdar o trencar, fins i tot.\nPoseu-hi i oli i quan aquest sigui calent, hi posarem l'all.\nDeixeu que canvii de color.\nAfegiu-hi, ara, tota la ceba.\nRemeneu-ho i deixeu-ho que agafi color, fins que la ceba sigui transparent, gairebé marró.\nSeguidament, hi posarem el tomàquet i ho remenarem.\nHo deixarem coure a foc baix durant uns minuts.\nNotareu que el tomàquet es desfà. Feu un bon sofregidet.\nQuan el sofregit comenci a caramel·litzar, hi afegirem la cullerada de pebre vermell dolç.\nLa quantitat dependrà de si us agrada més o menys fort de gust el sofregit.\nHo remenem tot plegat i esperem dos o tres minuts més.\nSaleu-ho lleugerament i depenent de com de salat heu deixat el bacallà.\nAfegirem el bacallà a la cassola...\ni ho remenarem durant uns instants.\nQue quedi tot ben impregnat.\nA continuació, ja hi podem abocar les mongetes bullides.\nI ho remenem de nou. Deixeu coure tot junt una mica.\nPer acabar, i opcionalment, podeu trinxar una mica de julivert fresc i...\ntirar-lo per sobre. Rectifiqueu de sal, si cal.\nUn cop sigui ben calent, ja podrem apagar el foc.\nI ja hem acabat.\nTasteu sempre el menjar, sobretot abans de servir.\nI emplatem. Ummmmmm! un gran platillo!\nNom: Finca Renardes Tempranillo Cabernet\nVarietat/s: Ull de llebre, Cabernet Sauvignon, samsó.\nEl Vi Finca Renardes Tempranillo Cabernet és un vi elaborat pel celler Parató, un celler en constant cerca de la qualitat des de la seva fundació el 1975.\nColor: Color roig-cirera picota, avellutat i brillant.\nAromes: fruites vermelles madures (cirera, pruna seca, melmelada de mora) i aromes a sotabosc.\nBoca: Pas en boca potent i cremos, untuós i fresc, amb molta fruita vermella.\nAutor: lacuinadesempre.cat a les 8:16 Etiquetes: Guisats , Llegums , Peix , Quaresma\nDolors Serra Barniol 24 d’abril de 2015 a les 14:36\nSi senyoror...un gran platillo...senzill i bò..\nCom va la mudança Albert ...jeje..cansadet oi??\nque disfruteu de la nova llar..!!!!\nBon cap de semana i a gaudir\nMiquel 24 d’abril de 2015 a les 20:44\nPlatillo molt bo i de pobre res de res¡\nLIDIA 28 d’abril de 2015 a les 18:56\nHe parlat amb tu per email i estic provant si puc enviar comentaris per aquí. Em comentes que cap a finals d'any sortirà un llibre teu de reposteria, no m'ho voldria perdre, confio que ens vagis informant.\nAh! He fet uns calamars farcits amb la teva salsa, que ara ja es meva jajajaja, que estaven per llepar-se els dits i la ma sencera!!! jejeje, si han deixat algun els hi faré una foto per enviar-te-la.\nMiquel 10 de febrer de 2016 a les 8:33\nUn platillo que al final lo he probado y esta delicioso, plato completo y divino.\nLo acabo de publicar.Gracias por compartir


EduFiBlog: de maig 2016\nCAMPIONAT NACIONAL D'ATLETISME DIVERTIT\nCom sabeu, un grup d'alumnes del nostre centre es va proclamar guanyador de les trobades d'atletisme divertit. El proper cap de setmana del 27-29 de maig viatjarem a Logroño per tal de participar en el campionat nacional.\nAvui la consellera ens ha lliurat diversos materials: samarretes, xandall de Menorca, etc. per tal de representar com cal la nostra illa al campionat.\nVolem agrair l'aportació econòmica i el recozament per part de l'escola, de l'empresa Norbus, de l'ajuntament de Maó, del CIME i de l'APIMA del nostre centre. I com no també a les famílies dels alumnes que han fet molta feina! Gràcies!\nEtiquetes de comentaris: 6è, Atletisme divertit, Curs 15/16


Descobrim el Mercedes-Benz Marco Polo amb Kilian Jornet\nLa marca de l’estrella presenta un nou acabat per al seu model més aventurer, tota una casa amb rodes\nTradicionalment les vacances s’entenen com un viatge que es fa per descobrir un determinat indret i que normalment inclou l’allotjament en un o més hotels. Però també hi ha qui les veu com un moment de fugir de tot allò establert, de la rutina, i prefereix moure’s d’un lloc a un altre lliurement, sense reservar en cap hotel ni lligar-se a un lloc en concret. Aquesta opció tenia com a element estrella les autocaravanes que, malgrat disposar de força avantatges, el cert és que presenten una sèrie de problemes destacables com poden ser la mida, la poca practicitat pel dia a dia i la necessitat de disposar d’aparcaments específics.\nMercedes-Benz Marco Polo, la casa amb millors vistes del món / Sergio Domínguez\nDarrerament el món dels vehicles comercials enfocats des del punt de vista d’una autocaravana no para de guanyar popularitat. No és d’estranyar que el segment estigui creixent a un ritme proper al 30%, i és que aquests tipus de vehicles -anomenats Camper- disposen dels avantatges dels turismes normals però hi sumen la versatilitat d’una autocaravana. Per això Mercedes-Benz aposta fortament pel seu model en el segment, la Marco Polo.\nDetall cuina / Sergio Domínguez\nFins ara la gamma de la Marco Polo estava composada per l’acabat Activity -el més senzill de tots- i l’anomenat Marco Polo pròpiament, que representava l’opció més luxosa. Però els d’Stuttgart han detectat que a mercats com el nostre calia introduir una versió intermèdia, que tingués un preu ajustat però unes possibilitats superiors a les de l’Activity. Amb aquesta premissa recentment hem assistit a la presentació del nou acabat de la gamma, anomenat Horizon.\nMercedes-Benz Marco Polo / Sergio Domínguez\nPolivalència per sobre de tot\nLa versatilitat d’aquest model és pràcticament infinita. El model bàsic Activity disposa de tres places posteriors que es converteixen en un llit d’ 1,93 per 1,35 metres vàlid per a tres persones. També incorpora el llit superior (vàlid per dues persones i comú a tota la gamma) que té unes mesures de 2,05 per 1,13 metres.\nPlaces posteriors, convertibles en un llit / Sergio Domínguez\nLes versions Horizon i Marco Polo incorporen l’interior de la Classe V –mentre que l’Activity rep la base de la Vito Tourer- i en el cas del nou acabat Horizon la possibilitat d’escollir entre diferents configuracions és enorme: podem tenir dues places davanteres giratòries i tres seients posteriors convertibles en llit o bé set places mitjançant tres fileres de seients -la última de les quals també es pot convertir en llit- passant per altres configuracions intermèdies. Per la seva banda la versió Marco Polo incorpora elements com nevera, cuina, aigüera, diversos calaixos o fusta d’estil nàutic, però per aquest motiu només pot oferir llit per a un màxim de quatre persones.\nMotors dièsel pel present, elèctrics pel futur\nActualment la Marco Polo només disposa de motoritzacions dièsel i no està previst que hi arribi cap motor de gasolina. Els plans de futur de la marca passen per millorar l’eficiència dels motors 2.0 i en un futur acabar electrificant la gamma sense passar, en principi, per oferir motors híbrids. Actualment els motors del model d’accés Activity comencen en 88 i 114 cavalls, mentre que el motor d’accés de la Horizon i la Marco Polo és el 200d de 136 cavalls. En els tres acabats el motor 250d 190 cavalls representa l’opció més potent.\nUna casa que vetlla per la teva seguretat\nMercedes sap que un model d’aquestes característiques serà conduit durant moltes hores seguides i per aquest motiu incorpora la darrera tecnologia en seguretat activa com radars, ultrasons i càmeres que vetllen per la seguretat dels ocupants.\nL’assistent de vent lateral i el detector de cansament entren a la llista d’elements de sèrie mentre que d’altres com el sistema d’aparcament actiu, el control de distància de col·lisió, el control d’angle mort, l’assistent de canvi de carril o les llums LED formen part d’una recomanable llista d’opcionals que, sens dubte, fan el viatge més segur.\nKilian Jornet, la garantia del saber fer de la Marco Polo\nMercedes no està sola, doncs un dels clients estrella de la marca –que ha disposat de diverses generacions del model- és l’esportista català Kilian Jornet. La vida del Kilian és exactament el contrari del que representa la paraula sedentari, i és que molts dels viatges i aventures que ha viscut han sigut al volant d’una Marco Polo.\nKilian i la Marco Polo / Sergio Domínguez\nAixí que si un esportista tan exigent com és el Kilian pot fer els seus viatges als comandaments del model camper de Mercedes, és evident que ens trobem davant d’un vehicle molt versàtil i resistent.\nLes aventures del Kilian Jornet amb la Marco Polo\nHa estat quatre dies seguits parat sense recarregar les bateries i amb tot funcionant a la perfecció.\nEl funcionament de la calefacció estacionaria -que permet disposar de calefacció amb el motor apagat- funciona perfectament fins i tot amb temperatures de -20ºC, a diferència del que succeïa en models anteriors on a més de 3000 metres d’altura presentava dificultats per escalfar correctament.\nPorta tot allò que necessita per esquiar o fer alguna activitat de muntanya i dins la Marco Polo sembla que porti poc equipatge.\nGràcies a la possibilitat d’equipar tracció total 4-Matic o el canvi automàtic 7G-Tronic (de sèrie en la versió 250d, les altres disposen de canvi manual de sis velocitats), ha pujat a la Tossa d’Alp sense cap problema, de la mateixa manera que es mou per Noruega a l’hivern sense pèrdues de tracció.\nA més, també va reconèixer que "la conducció ha millorat molt respecte generacions anteriors" i que "ara sembla més a un turisme que mai". Aquest aspecte l’hem pogut comprovar i realment costa adonar-se que ens trobem davant d’un vehicle d’aquest tipus, doncs el confort de marxa és realment bo.\nEn Kilian i la Marco Polo, maridatge aventurer / Sergio Domínguez\nForta aposta pel segment gràcies al Programa Camper Expert\nLa Marco Polo es fabrica a Vitòria i d’allà s’envia a la fàbrica de l’empresa Westfàlia, encarregada d’optimitzar el model com un autèntic camper. Per aquest motiu es vol aconseguir disposar d’un estoc amb el qual afrontar les èpoques de major demanda (hivern i estiu) ja que el temps total d’entrega del model és d’entre dos i tres mesos.\nLes Marco Polo es fabriquen a Vitòria / Sergio Domínguez\nL’ofensiva de Mercedes no només passa per incorporar un nou acabat a la gamma sinó que el Programa Camper Expert ha seleccionat un total de divuit concessionaris al llarg de tot el territori espanyol que es convertiran en especialistes i referents en la venda de vehicles camper. A Catalunya hi trobem fins a cinc concessionaris que disposaran d’aquest nou programa: quatre a la província de Barcelona (Autolica, Autosuministres Vic, MB Motors i Stern Motor) i un a la província de Girona (Garatge Plana).\nPreus de la gamma Marco Polo\nEls preus de la gamma Marco Polo Activity arrenquen en 39.709 euros corresponents a la versió Mixta amb el motor 160d de 88 cavalls i arriben fins als 55.396 de la versió Turisme amb el motor 250d de 190 cavalls.\nMarco Polo / Sergio Domínguez\nLa versió Horizon disposa d’un rang de preus que va des dels 49.110 euros de la versió Mixta amb motor 200d de 136 cavalls fins als 56.507 corresponents al motor 250d de 190 cavalls. I finalment la versió Marco Polo, la més cara de totes, comença en 55.407 euros en el cas del motor 200d i acaba en 64.662 euros de la versió més equipada i potent, amb 190 cavalls.\nAixí doncs la Marco Polo és una autèntica Camper, ja que amb unes mesures de 5,14 metres de llarg i 1,98 metres d’alt és perfectament vàlida per accedir a pàrquings subterranis o estacions de rentat com si de qualsevol monovolum es tractés però afegint les comoditats d’una autocaravana.


Desigual presenta un ERTO per al 90% de la seva plantilla a Espanya\nDesigual ha presentat aquest dijous un Expedient de Regulació Temporal d'Ocupació (ERTO) per força major per a 1.359 empleats -el 90% de la seva plantilla a Espanya- a causa del brot de coronavirus, que ha obligat la companyia a tancar totes les seves botigues al país, un total de 87, i 296 de les 298 que compta a Europa.\nEn un comunicat, la firma de roba catalana ha explicat que la mesura afectarà majoritàriament el personal de botiga amb què compta la companyia a Espanya (746), però també a treballadors d'oficines i dels centres logístics de Gavà i Viladecans (Barcelona).\nL'expedient temporal tindrà vigència retroactiva des del diumenge 15 de març fins que acabi la situació de tancament de la xarxa de botigues i la paralització de vendes en els canals físics.\nLa companyia ha explicat que complementarà la prestació i garantirà el 90% del salari mensual dels seus empleats fins a un màxim de 2.000 euros mensuals.\nA la resta de les geografies afectades davant les mesures adoptades pels estats i el tancament de punts de venda, la companyia analitzarà les mesures oportunes d'acord amb la legalitat vigent a cada país.


Cap querella ens aturarà en la lluita contra els especuladors - Tercera Información -Tercera Información\nRedacció • Catalunya • 17/04/2018\nCap querella ens aturarà en la lluita contra els especuladors\nComunicat davant la declaració de Gala Pin, regidora de Barcelona En Comú, investigada per injúries i calumnies contra el fons inversor MK Premium.\nAvui Gala Pin, regidora de Barcelona En Comú, declara com a investigada per una querella per injúries i calumnies interposada per la immobiliària MK Premium. Barcelona En Comú vol expressar el nostre rebuig frontal cap a aquesta querella, la qual posa de manifest el fet que els lobbies immobiliaris de la nostra ciutat estan fent tot allò que està a les seves mans per frustrar els esforços del govern municipal per protegir els veïns i veïnes de les seves pràctiques especuladores.\nUn dels problemes més greus que tenim com a ciutat és l’especulació que expulsa els veïns de les seves cases. En els últims temps hi ha empreses que només busquen el rèdit econòmic per sobre del dret a l’habitatge, que és un dret fonamental. Gairebé fa un any, Gala Pin va participar en un debat al programa Els Matins de TV3 on també estava Daniel Leiva, administrador de MK Premium, un fons inversor que està especulant amb alguns edificis a Barcelona, tal com expliquen en la seva presentació a la pàgina web: “MK Premium és una empresa d’inversió patrimonial i de gestió d’actius immobiliaris que destaca per augmentar el seu valor mitjançant la rehabilitació integral i millora arrendatícia dels seus immobles”.\nEn el programa, la regidora de Ciutat Vella va defensar els veïns i veïnes d’aquestes pràctiques especulatives, i va explicar a què es dedica MK Premium als nostres barris. Un exemple d’aquestes pràctiques depredadores és el que va fer al carrer Lancaster del Raval, on alguns veïns van denunciar assetjament immobiliari per part de MK Premium i van demanar la intervenció de l’Ajuntament per vetllar per la seva situació.“Continuaré denunciant les pràctiques d’aquells que només busquen el rèdit econòmic a costa d’aquells que tenen menys recursos i vetllant per la gent que viu als nostres barris”, ha dit Gala Pin, qui ha afegit que “continuarem exigint a les administracions competents que canviïn les lleis per evitar l’especulació i protegir els llogaters. Si deixés de fer-ho, deixaria de tenir sentit estar on estic”.\nConsiderem que la querella de MK Premium no se sosté en absolut. El que ha fet la regidora és denunciar públicament i de forma contrastada les pràctiques depredadores que es donen a la ciutat, exercint així el seu dret a la llibertat d’expressió i el seu deure de defensar el bé comú al districte on és regidora, Ciutat Vella.\nPer a Barcelona En Comú defensar el dret a l’habitatge davant l’especulació no pot ser delicte. Vam arribar a les institucions per seguir defensant els drets fonamentals i la gent que viu als nostres barris. Continuem dient que calen reformes legals que protegeixin els llogaters i que blindin l’habitatge contra l’especulació. Per això, cap querella ens aturarà ni ens farà callar.\n#DefensemBcn, prou especulació!\nActe “És racista l’esquerra?”\nBarcelona En Comú organitza un acte per reflexionar sobre la seguretat i el control tecnològic durant la pandèmia


Hotel familiar a Soldeu\nSport Hotel Village 4* el convida a gaudir un estiu màgic: allotjament en un entorn idíl·lic, invitació de 10h a 14h en l’entrada a l'Spa, upgrade d’habitació i late check out.\n1 accés per persona i dia circuit d'hidroteràpia de l'Sport Wellness Mountain Spa (3 hores) de 10h a 14h\nPrograma diari d’activitats i entrada gratuïta al gimnàs\nReserves online: Seleccioni Sport Hotel Village 4*, les dates de la seva arribada al motor de reserves que apareix a totes les pàgines d’aquesta web (dalt a la dreta) i faci clic al botó reservar. Un cop comenci el procés de reserva podrà seleccionar l'oferta “Deixa't mimar” com a opció i veure el preu total de la seva estada, finalitzar la seva reserva.\nReserves per telèfon: (+376) 870 550\nMínima estada 2 nits\nSubjecta a disponibilitat\nEsmorzar tipus buffet al restaurant de l'hotel\nSport Wellness Mountain Spa és un Spa per a majors de 13 anys. Els menors entre 13 i 18 anys han de venir acompanyats per un adult i presentar un document que acrediti la seva edat. L’accés a l’Spa requereix l’ús de banyador i xancles.


Un fantàstic dia - Fòrum Carlemany\nTot va començar amb una sessió preparatòria un dilluns tarda per entrenar al mateix estany de Banyoles i de passada, presentar-nos a aquell magnífic drac xinès que presidiria la nau i que ens obriria camí estil Titanic, a cada cop de palada de l’equip, per avançar enmig de l’aigua.\nJa aquest dia vam poder gaudir de la pau que se sent estant al bell mig d’aquell entorn tan maco. El dia de la competició vam començar amb un esmorzar per llepar-se els dits a Serinyà… panxa ben plena i un sol radiant; era el preludi d’un gran dia! Un cop arribats a l’estany, sonava la música, hi havia gent de diferents equips fent escalfaments per tot arreu, organitzadors muntant les activitats paral·leles…. tot anava prenent forma! El paisatge estava preciós, aigua planera i tranquil·la mentre tot l’enrenou passava a l’altre costat de la riba.\nClavar rems a l’aigua, cama esquerra recolzada a la barca, seguir els moviments de la persona del davant, braços en forma d’A per aprofitar la força… totes les instruccions anaven creuant els pensament a mesura que les forces s’anaven esgotant. Quins 200 metres més llargs! Tot i això, estava clar: tots a una i endavant!!! Primera regata acabada! I tots contents.\nPerò encara ho podíem fer millor! Es tractava de repassar què havíem fet bé i què podríem millorar. Acte seguit, a saltar com bojos amb aquelles botes “saltimbanquis” a on vam xalar de valent al ritme de la música. Ja des de llavors i al llarg del dia, alguns companys ens vàreu venir a veure i a compartir estones amb nosaltres!! Vam conèixer les famílies, parelles, fills … i tots plegats vam disfrutar d’unes estones maquíssimes. Segona regata! Tots enfocats i preparats…\nEquip Drago Boat de Metalquimia